Briofiti zagrebačke okolice. 
Dio I. Pravi mahovi. 
Opisao ih i opisu dodao ključ za opredielenje porodica i rodova 
Dr. A. Heinz, 
suplenat botanike na kr, sveučilištu Franje Josipa I. 
Pripomenak. 
Hrvatska nam je flora dosele još slabo obradjena. A da ne 
budu prvaci naši na polju botanike, Schlosser i Vukotinović, 
tiekom cieloga vieka svoga posvetili neumorni trud svoj izpitanju 
domaće nam flore, mi bismo danas stojali u tom pogledu još 
kud i kamo gore. Hvala njihovomu radu i nastojanju, mi barem 
možemo reći, da su nam fanerogame i cjevnate kriptogame naših 
krajeva poznate; pak ako i jesu obje biljevne skupine samo ma 
leni dio cjelokupne flore, čijom nam je djecom domovina na- 
pučena, mi ipak u djelima obojice vrlih zaslužnika posjedujemo 
skupo blago, tim više, što su jedina, na koja će se svaki budući 
hrvatski botaničar imati osloniti, koj će htjeti sile svoje posvetiti 
daljnjemu izpitivanju naše flore. — 
Što su osim Schlossera i Vukotinovića drugi uradili 
i opet su pretežno samo manji prilozi poznavanju višega bilja, 
dočim se na polju ostalih kriptogama skoro ništa još uradilo 
nije, izuzamši uzor-djela prezaslužnoga nam starine Schulzera- 
Müggenburzkoga o slavonskim gljivama — djelo, koje do 
danas još nije sreće imalo, da na našem jeziku ugleda sviet i da 
tako bude najljepšim uresom znanstvene nam literature; djelo, o 
kojemu su prvi velikani na polju mikologije sud svoj rekli i 
opredielili mu častno mjesto medju prvim mikolozkim djelima 
cjelokupne svjetske literature. — 
Hauckova radnja o morskim algama Njemačke i Austrije 
u Rabenhorstovoj flori kriptogama naravno, da je i za nas 
